Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18242

c) éjszaka 3 vagy 4 kód-számú nem-műszeres futópályához kívánják használni. 5.4.1.8 A táblákat a 4. Függelék előírásainak megfelelően világítsák meg és/vagy legyenek fényvisszaverők, ha azokat éjszaka 1 vagy 2 kód-számú nem-műszeres futópályához kívánják használni. 5.4.1.9 A változó tájékoztatást tartalmazó tábla használaton kívül üres kell, hogy legyen. 5.4.1.10 Meghibásodás esetén a változó tájékoztatást tartalmazó tábla ne adjon olyan tájékoztatást, amely a repülőgépvezető, vagy gépjárművezető nem biztonságos tevékenységéhez vezethet. 5.4.1.11 Ajánlás — A változó tájékoztatást tartalmazó tábla tájékoztatás váltási ideje a lehető legrövidebb legyen és ne haladja meg az öt másodpercet. 5.4.2 Kötelező utasítást adó táblák Megjegyzés: Az 5-28. ábra a kötelező utasítást adó táblákat, az 5-30. ábra pedig a táblák elhelyezését mutatja be a gurulóút és futópálya kereszteződéseknél. Alkalmazás 5.4.2.1 El kell helyezni kötelező utasítást adó táblát és ezzel azonosítsák azt a helyet, amelyen túl a guruló légijármű, vagy gépjármű csak a repülőtéri irányító torony engedélyével haladhat. 5.4.2.2 A kötelező utasítást adó táblák közé tartozik a futópálya azonosító, az I. II. vagy III. kategóriás váró pontot, a futópálya várakozási helyet és az út váró helyet megjelölő, valamint a begurulni tilos (NO ENTRY) tábla. Megjegyzés: Az út váró hely jelzőtáblára vonatkozóan lásd az 5.4.7 szakaszt. 2007/70/II. szám Bal oldal Jobb oldal 5-28. ábra: Kötelező utasítást adó táblák 5.4.2.3 A futópálya és gurulóút vagy két futópálya kereszteződésében levő, (A) változat szerint kialakított futópálya várakozási hely jelzést futópálya azonosító táblával kell kiegészíteni. 5.4.2.4 A (B) változat szerint kialakított futópálya várakozási hely jelzést I. II. vagy III. kategóriás várakozási hely táblával kell kiegészíteni. 5.4.2.5 A 3.11.3 pont előírása szerint kialakított futópálya várakozási helyen, az (A) változatnak megfelelő futópálya várakozási hely jelzést futópálya várakozási hely táblával kell kiegészíteni. Megjegyzés: A futópálya várakozási hely jelzés előírásaira vonatkozóan lásd az 5.2.10 szakaszt. 5.4.2.6 Ajánlás — A futópálya és gurulóút kereszteződésnél levő futópálya azonosító táblát annak külső (a gurulóúttól távolabb eső) részén megfelelő helyszín megjelöléssel egészítsék ki. Megjegyzés: A helyszín megjelölő táblára vonatkozóan lásd az 5.4.3 szakaszt. 5.4.2.7 El kell helyezni megfelelő tiltó táblát (NO ENTRY), ha a területre történő belépés illetve begurulás tilos. 2007/70/II. szám Elhelyezés 5.4.2.8 A futópálya és gurulóút, vagy két futópálya kereszteződésnél a futópálya azonosító táblát a futópálya várakozási hely jelzés mindkét oldalán, a futópálya megközelítésének irányából látható módon helyezzék el. 5.4.2.9 Az I. II. vagy III. kategóriás várakozási hely táblát a futópálya várakozási hely jelzés mindkét oldalán, a kritikus terület megközelítési irányából látható módon helyezzék el. 5.4.2.10 A begurulást tiltó táblát (NO ENTRY) a gurulóút mindkét oldalán helyezzék el, a repülőgépvezető felöl nézve azon terület kezdeténél, amelyre a belépés illetve begurulás tilos. 5.4.2.11 A 3.12.3 pont előírása szerint kialakított futópálya várakozási hely mindkét oldalán, az akadálykorlátozási felület, vagy az ILS/MLS kritikus illetve érzékeny terület megközelítési irányából látható módon futópálya várakozási hely táblát kell elhelyezni. Jellemzők 5.4.2.12 A kötelező utasítást adó táblán a fehér színű felirat vörös alapon helyezkedjen el. 5.4.2.13 A futópálya azonosító tábla felirata a keresztező futópálya azonosítóit mutassa a tábla nézetének megfelelően beállítva. Ha a futópálya azonosító tábla a futópálya vége közelében helyezkedik el, elegendő, hogy azon csak a megfelelő futópálya küszöb azonosító szerepeljen. 5.4.2.14 Az I. II. vagy III. kategóriás várakozási hely, vagy a közös II/III. kategóriás várakozási hely tábla feliratán, a futópálya azonosító mellett helyezzék el a megfelelő kiegészítést az alábbiak szerint: CAT I — CAT II — CAT III — CAT II/III 5.4.2.15 A begurulást tiltó tábla (NO ENTRY) az 5-28. ábrának megfelelő kell, hogy legyen. 5.4.2.16 A 3.11.3 pont alapján kialakított futópálya várakozási helynél elhelyezett futópálya várakozási hely tábla a gurulóút jelzést és egy számot is tartalmazzon. 5.4.2.17 Ahol ez szükséges, a következő feliratokat, illetve jeleket használják: Felirat, vagy jel Alkalmazás Futópálya azonosítók a futópálya végén Futópálya várakozási hely jelzése a futópálya végénél, vagy Felirat, vagy jel Alkalmazás Futópálya azonosítók a futópálya mindkét végén Futópálya várakozási hely jelzése más gurulóút és futópálya vagy, két futópálya kereszteződésben 25 CAT I (példa) I. kategóriás futópálya várakozási hely jelzése a 25 futópálya küszöbnél 25 CAT II (példa) II. kategóriás futópálya várakozási hely jelzése a 25 futópálya küszöbnél 25 CAT III (példa) III. kategóriás futópálya várakozási hely jelzése a 25 futópálya küszöbnél 25 CAT II/III (példa) Közös II/III. kategóriás futópálya várakozási hely jelzése a 25 futópálya küszöbnél Belépni tilos (NO ENTRY) jel Területre történő belépés, illetve begurulás tiltásának jelzése B2 (példa) 3.11.3 pont alapján kialakított futópálya várakozási hely jelzése 2007/70/II. szám 5.4.3 Tájékoztató táblák Megjegyzés: Az 5-29. ábra a tájékoztató táblák feliratait és elrendezését mutatja be. 5.4.3.1 Ahol egy adott hely, vagy gurulási útvonal tájékoztatás (irány, vagy úticél, illetve helyszín) táblával történő megadása gyakorlati szempontból szükséges, el kell helyezni tájékoztató táblát. 5.4.3.2 A tájékoztató táblák közé tartoznak az útirány jelző, helyszín jelző, úticél jelző, futópálya kijárati gurulóút, futópálya elhagyását, valamint a futópálya kereszteződéstől felszállásra igénybe vehető távolságot jelző táblák. 5.4.3.3 El kell helyezni futópálya kijárat táblát ott, ahol egy futópálya kijárat táblával történő azonosítása gyakorlati szempontból szükséges. 5.4.3.4 El kell helyezni futópálya elhagyását jelző táblát ott, ahol a legurulóút nincs ellátva gurulóút középvonal fényekkel és a repülőgépvezető számára szükséges annak jelzése, hogy elhagyta a futópálya ILM/MLS kritikus illetve érzékeny területét, vagy a belső átmeneti felület alsó élét — amelyik a futópálya középvonaltól távolabb helyezkedik el. Megjegyzés: A gurulóút középvonal fények szín kódolására vonatkozóan lásd az 5.3.16 pontot. 5.4.3.5 Ajánlás — Ahol a gurulóút csatlakozástól rendelkezésre álló maradék felszállási nekifutási távolság (TORA) jelzése üzemeltetési szempontból szükséges, helyezzenek el futópálya kereszteződéstől felszállásra igénybe vehető távolság jelzőtáblát. 5.4.3.6 Ajánlás — Ahol szükséges, helyezzenek el úticél táblát a repülőtér meghatározott területére vezető irány jelzésére. Ilyen terület lehet a teherárú forgalmi előtér, vagy az általános célú légiközlekedést kiszolgáló forgalmi előtér, stb. 5.4.3.7 El kell helyezni összetett helyszín és útirány táblát, ha egy gurulóút kereszteződés előtt útirány tájékoztatást kívánnak nyújtani. 5.4.3.8 El kell helyezni útirány táblát ott, ahol a gurulóutak azonosítójának és irányának megadása egy adott kereszteződésben gyakorlati szempontból szükséges. 5.4.3.9 Ajánlás — A közbenső várakozási helyen helyezzenek el helyszín jelző táblát. 5.4.3.10 A két futópálya kereszteződése kivételével a futópálya azonosító táblához el kell helyezni helyszín táblát. 5.4.3.11 A helyszín táblát ki kell egészíteni útirány jelző táblával, kivéve, ha a légiforgalmi felülvizsgálat szerint ez nem szükséges. 5.4.3.12 Ajánlás — A forgalmi előtérhez csatlakozó kijárati gurulóúthoz, vagy a gurulóút kereszteződés után szükség szerint helyezzenek el helyszín táblát. 5.4.3.13 Ajánlás — Ahol a gurulóút "T" alakú kereszteződésbe torkollik és ennek jelzése szükséges, alkalmazzanak látjelet, útirány táblát, vagy más megfelelő látás utáni segédeszközt. 2007/70/II. szám 5-29. ábra: Tájékoztató táblák Elhelyezés 5.4.3.14 Az 5.4.3.16 és 5.4.3.24 pontokban jelzettek kivételével a tájékoztató táblákat lehetőség szerint a gurulóút bal oldalán, az 5-4. táblázatban előírtaknak megfelelően helyezzék el. 5.4.3.15 A gurulóút kereszteződéseknél a tájékoztató táblákat a kereszteződés előtt, a gurulóút kereszteződés jelzéssel egy vonalban helyezzék el. Ahol ilyen jelzés nincs, a táblákat a keresztező gurulóút középvonalától

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes